
Les 1 – Werkkaart MEMO

	Aktiwiteit 1: Nasiebou-aksies
Voltooi die volgende aktiwiteit in groepe. 


                                                                                   						
Identifiseer ten minste DRIE praktiese aksies wat jy op elke gebied (tuis, skool en samelewing) kan neem om nasiebou te bevorder.  

1.1 Tuis
 Moontlike antwoorde kan die volgende insluit:
· Toon respek vir gesinslede se opinies, oortuigings en tradisies.
· Help om 'n liefdevolle omgewing tuis te skep waar almal veilig, gewaardeer en gehoor voel.
· Toon vriendelikheid, geduld en verantwoordelikheid teenoor broers, susters en versorgers.
· Leer meer oor jou gesin se kultuur en deel dit met trots.
· Neem deel aan besprekings oor waardes soos regverdigheid, eerlikheid en omgee vir ander.

1.2 Skool
 Moontlike antwoorde kan die volgende insluit:
· Sluit ander in en wees ontvanklik om vriende uit verskillende agtergronde te maak.
· Gesels met klasmaats oor hul kulture, oortuigings en tradisies. Luister met opregte belangstelling.
· Vier spesiale dae of kulturele geleenthede met respek en entoesiasme.
· Vra respekvolle vrae wanneer jy iets nie verstaan nie.
· Staan op teen boeliegedrag of onregverdige behandeling, en ondersteun klasmaats wie se regte nie gerespekteer word nie.
· Neem deel aan skoolinisiatiewe wat gelykheid, diversiteit en verantwoordelikheid bevorder (bv. VLR, Diversiteitsklub, Erfenisdagvieringe, anti-boelieveldtogte, liefdadigheidsprojekte).

1.3 Samelewing
 Moontlike antwoorde kan die volgende insluit:
· Help mense in nood deur vrywillige diens, klere of kos te skenk, of net ondersteuning aan te bied.
· Respekteer die gebruike en praktyke van ander in jou buurt.
· Ondersteun gebeure en veldtogte wat menseregte, geregtigheid en eenheid bevorder.
· Raak betrokke by aktiwiteite wat mense bymekaar bring, soos opruimingsprojekte of bewusmakingsoptogte.
· Leer meer oor jou regte en verantwoordelikhede as burger en deel daardie kennis met ander.

	Aktiwiteit 2: Nasiebouers
Voltooi die volgende aktiwiteit in pare. 



2.1	POLITIEK EN MENSEREGTE
             Pas elke voorbeeld van ‘n impak in Kolom B by die korrekte individu in Kolom A. Skryf slegs die korrekte letter (A-D) langs elke vraagnommer (2.1.1 tot 2.1.4) neer.
	Kolom A
	Kolom B

	2.1.1
	Nelson Mandela
	A
	MIV/vigs-aktivis en medestigter van die Treatment Action Campaign,  wat die stryd gelei vir toeganklike behandeling en gesondheidsregte vir almal.

	2.1.2
	Helen Suzman
	B
	Suid-Afrika se eerste demokratiese president en anti-apartheidsheld, wat 27-jaar in die tronk deurgebring en ná vrylating die land na vrede, eenheid en demokrasie gelei het.

	2.1.3
	Thuli Madonsela
	C
	Parlementslid wat apartheid moedig teëgestaan het deur politieke gevangenes, insluitend Mandela, te besoek en menseregte, regverdigheid en geregtigheid vir almal te verdedig.

	2.1.4
	Zackie Achmat
	D
	Voormalige Openbare Beskermer wat korrupsie op hoë vlak blootgelê het, wie se State of Capture-verslag 'n keerpunt vir aanspreeklikheid in die regering was.



Antwoorde:
	2.1.1: B ()
	
	2.1.2: C ()
	
	2.1.3: D ()
	
	2.1.4: A ()



2.2	EKONOMIE & BESIGHEID
             Pas elke voorbeeld van ‘n impak in Kolom B by die korrekte individu in Kolom A. Skryf slegs die korrekte letter (A-D) langs elke vraagnommer (2.2.1 tot 2.2.4) neer.
	Kolom A
	Kolom B

	2.2.1
	Patrice Motsepe
	A
	Die menseliewende stigter van Gift of the Givers, Afrika se grootste ramphulporganisasie, wat miljoene gehelp het deur voedsel, water en mediese ondersteuning te voorsien, deernis te toon en diens aan alle mense te lewer.

	2.2.2
	Wendy Luhabe
	B
	Stigter en uitvoerende hoof van Discovery Health, wat nuwe maniere bekendgestel om mense se gesondheid en toegang tot mediese sorg te ondersteun, en terselfdertyd ook onderwys en entrepreneurskap in Suid-Afrika ondersteun.

	2.2.3
	Imtiaz Sooliman
	C
	Sakeman en filantroop wat een van Suid-Afrika se eerste swart miljardêrs geword het, en ekonomiese bemagtiging deur werkskepping en liefdadigheid bevorder.

	2.2.4
	Andrian Gore
	D
	Sakeleier en sosiale entrepreneur  wat geleenthede vir vroue in besigheid geskep het en gehelp het om Suid-Afrika se ekonomie inklusief te laat groei.


Antwoorde:
	2.2.1: C ()
	
	2.2.2: D ()
	
	2.2.3: A ()
	
	2.2.4: B ()



2.3 	KUNS, KULTUUR EN SPORT
             Pas elke voorbeeld van ‘n impak in Kolom B by die korrekte individu in Kolom A. Skryf slegs die korrekte letter (A-D) langs elke vraagnommer (2.3.1 tot 2.3.4) neer.

	Kolom A
	Kolom B

	2.3.1
	Miriam Makeba
	A
	Olimpiese goue medaljewenner en voorstander van geslagsregte, wat ook landelike sportontwikkeling deur haar stigting ondersteun.

	2.3.2
	Johnny Clegg
	B
	Bekende sangeres en wêreldwye aktivis bekend as "Mama Africa." Sy het musiek gebruik om apartheid te beveg en die Suid-Afrikaanse kultuur met die wêreld te deel.

	2.3.3
	Caster Semenya
	C
	Eerste swart kaptein van die Springbokke wat nasietrots en nasionale eenheid deur middel van sport inspireer en die Kolisi-stigting lei. Die Kolisi-stigting bied ondersteuning aan minderbevoorregte gemeenskappe.

	2.3.4
	Siya Kolisi
	D
	Musikant wat Zoeloe- en Westerse musiek gekombineer het. Sy werk het rassehindernisse uitgedaag en mense deur sang bymekaar gebring.



Antwoorde:
	2.3.1: B ()
	
	2.3.2: D ()
	
	2.3.3: A ()
	
	2.3.4: C ()



2.4	ONDERWYS EN MAATSKAPLIKE ONTWIKKELING
              Pas elke voorbeeld van ‘n impak in Kolom B by die korrekte individu in Kolom A. Skryf slegs die korrekte letter (A-D) langs elke vraagnommer (2.4.1 tot 2.4.4) neer.

	Kolom A
	Kolom B

	2.4.1
	Albertina Sisulu
	A
	Opvoeder en aktivis wie se werk die grondslag gelê het vir taalbeleide wat studies in huistale voorstaan en geletterdheid vir almal ondersteun.

	2.4.2
	Steve Biko
	B
	Kampvegter vir onderwys en vroueregte wat regoor Afrika gewerk om kinders se lewens te verbeter en geslagsgelykheid te bevorder.

	2.4.3
	Graça Machel
	C
	Leier van die Swart Bewussynsbeweging wat selftrots, selfvertroue en onafhanklikheid onder swart Suid-Afrikaners aangemoedig het.

	2.4.4
	Neville Alexander
	D
	Verpleegster en aktivis wat gesondheid en onderwys tydens apartheid ondersteun het. Sy het gehelp om 'n beter samelewing te bou deur sorg en gemeenskapsdiens.



Antwoorde:
	2.4.1: D ()
	
	2.4.2: C ()
	
	2.4.3: B ()
	
	2.4.4: A ()

	
	
	
	
	
	
	


2.5	GROEPE WAT HELP OM SUID-AFRIKA TE BOU
             Pas elke voorbeeld van ‘n impak in Kolom B by die korrekte groep in Kolom A. Skryf slegs die korrekte letter (A-D) langs elke vraagnommer (2.5.1 tot 2.5.4) neer.

	Kolom A
	Kolom B

	2.5.1
	Ndlovu Jeugkoor
	A
	Gebruik televisie-, radio- en gemeenskapsprogramme om ‘n bewustheid van gesondheid, geslagsgelykheid en menseregte te verhoog. Hulle werk bemagtig gemeenskappe deur kennis.

	2.5.2
	Equal Education Beweging
	B
	(Aanlyn platform deur Brent Lindeque) 'n Goedvoel-mediahandelsmerk wat positiewe Suid-Afrikaanse nuus, inspirerende stories en gemeenskapspogings deel. Dit verhoog die nasionale moraal en herinner Suid-Afrikaners aan hul gedeelde menslikheid.

	2.5.3
	Soul City Instituut
	C
	'n Koor van landelike Limpopo wat musiek gebruik om mense te inspireer, op te hef en te verenig. Hulle bevorder Afrika-trots en wêreldwye erkenning terwyl hulle geleenthede vir jongmense bied deur prestasie, opvoeding en persoonlike groei.

	2.5.4
	Good Things Guy
	D
	'n Leerdergeleide beweging wat veg vir gelyke, gehalte onderwys in Suid-Afrika. Hulle beywer hulle vir beter skoolinfrastruktuur, veiliger omgewings en geregtigheid in die onderwysstelsel.



Antwoorde:
	2.5.1: C ()
	
	2.5.2: D ()
	
	2.5.3: A ()
	
	2.5.4: B ()

	Aktiwiteit 3: Refleksie 
Voltooi die volgende aktiwiteit individueel. 



Voltooi die volgende sin.

Een manier waarop ek kan help om ons nasie te bou, is deur ...
______________________________________________________________________________________________________________________________________________________________________________
______________________________________________________________________________________________________________________________________________________________________________

 Leerders sal persoonlike reaksies op hierdie aktiwiteit hê.

	Aktiwiteit 4: Huiswerk – Informele Assessering
Voltooi die volgende aktiwiteit individueel. 



Vraag 1
[bookmark: _Hlk138146011]Kies die korrekte antwoord en skryf slegs die letter (A-D) langs die vraagnommer (1.1 tot 1.2), byvoorbeeld 1.3. D, neer.					

1.1	Daar word dikwels na Suid-Afrika verwys as die reënboognasie omdat ons ...
A. 'n ryk en diverse kulturele landskap het.
B. 'n wye verskeidenheid natuurlike landskappe het.
C. 'n kleurvolle en komplekse geskiedenis het.
D. baie interessante tradisies het.

1.2	Die term ubuntu beteken...
	A.   Ons is verenig as een
	B.   Ek is omdat jy is
	C.   Ek en jy is saam
	D.   Diversiteit is ons krag
													(2 x 1) (2)								
	
Antwoorde:
	1.1: A ()
	
	1.2: B ()
	
	




Vraag 2
Beantwoord die volgende vrae in volsinne. 

2.1	Definieer die term 'nasiebou'. 								   (1 x 2) (2)

 Nasiebou verwys na ...
· die proses om eenheid te skep/'n land te versterk () deur gedeelde identiteit/waardes aan te moedig. ()
· burgers wat saamwerk () om hul land sosiaal/ekonomies/polities te verbeter. () 
· pogings wat burgers bymekaar bring () en hulle trots/verantwoordelik laat voel vir hul land. () 
Enige EEN van die bogenoemde vir TWEE punte

2.2	Noem TWEE waardes wat tuis geleer kan word wat sal bydra tot nasiebou.		   (2 x 1) (2)

 Waardes kan die volgende insluit:
· Respek ()
· Verantwoordelikheid ()
· Vriendelikheid ()
· Empatie ()
· Verdraagsaamheid ()
· Eerlikheid ()
· Samewerking ()
· Dissipline ()
· Integriteit ()
· Regverdigheid ()
· Aanspreeklikheid ()
Enige TWEE van die bogenoemde vir EEN punt elk

2.3	Beveel TWEE aksies aan wat leerders kan neem om nasiebou binne die skoolomgewing 
aan te moedig.										   (2 x 2) (4)

 Leerders kan ...
· klasmaats met respek behandel, ongeag hul agtergrond, () wat kan help om 'n respekvolle/ verenigde skoolgemeenskap te bou. ()
· portuurlede help wat sukkel met skoolwerk/persoonlike kwessies, () wat empatie/ ondersteuning binne die klas/skool kan aanmoedig. ()
· deelneem aan kulturele geleenthede, () wat diversiteit/trots/eenheid kan bevorder deur gedeelde vieringe. ()
· by 'n gemeenskapsdiensprojek aansluit of een begin, () wat maatskaplike ontwikkeling/
verantwoordelikheid in die skool sal ondersteun.()
· opstaan teen afknouery/diskriminasie, () wat sleutelwaardes van nasiebou, soos geregtigheid/insluiting, kan bevorder. ()
· saamwerk in groeptake, () wat spanwerk/samewerking/'n gevoel van gedeelde sukses kan bou. 
· herwin/help om 'n skoon skoolomgewing te handhaaf, () wat verantwoordelikheid/omgee vir die gemeenskap sal toon. ()
· jonger leerders onderrig/nuwe leerders mentor, () wat leierskap/omgee vir ander in die skoolomgewing sal bevorder. ()
Enige TWEE van die bogenoemde vir TWEE punte elk
(d.w.s. EEN punt vir stelling en EEN punt vir motivering/verduideliking)

														 [8]
												  [Groottotaal: 10]

